
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Център за разкомплектоване на излезли от употреба МПС (ИУМПС) в гр. Видин, с оператор „Денис - 2012” ЕООД
Дата на извършване на проверката: 14.07.2016 г.

Място на извършване на проверката: гр. Видин, м. „Алимана”, ПИ №10971.93.60 по кадастралната карта на гр. Видин
Проверени компоненти и фактори на околната среда:

· Отпадъци 
· Въздух
Цели на проверката:
Провеждане на планов текущ контрол по фактори и компоненти на околната среда за изпълнение изискванията на:

· Закон за управление на отпадъците (ЗУО) и условията в Разрешително за дейности с отпадъци, издадено от директора на РИОСВ-Монтана;
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри;
· Наредба за изискванията за третиране и транспортиране на производствените и на опасните отпадъци;
· Наредба за батерии и акумулатори и за негодни за употреба батерии и акумулатори (Наредба НУБА);
· Наредба за излезли от употреба моторни превозни средства (Наредба ИУМПС)
· Закона за чистотата на атмосферния въздух (ЗЧАВ).
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-186/12.07.2016 г. на директора на РИОСВ – Монтана за извършване на комплексна проверка на място на обект: Център за разкомплектоване на излезли от употреба МПС (ИУМПС) в гр. Видин, с оператор „Денис - 2012” ЕООД
На 14.07.2016 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2016 г. и Заповед № РД-186/12.07.2016 г. на директора на РИОСВ – Монтана се извърши проверка на обекта и беше съставен Констативен протокол № КПКД-35/14.07.2016 
Проверени са:
· Складове и площадка за събиране, съхранение и разглобяване на ИУМПС
· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството на площадката е третиране на отпадъци. 
1. Фактор „Отпадъци”
Дружеството притежава безсрочно разрешително за дейности по третиране на ИУМПС, издадено от директора на РИОСВ – Монтана, в което проверената площадка е включена под №1. 

ИУМПС с произход от физически лица се приемат и съхраняват на открита бетонирана площадка. Площадката е с трайна настилка има изграден КМУ с водоплътна последваща изгребна шахта.

При приемането на ИУМПС се издават удостоверения, необходими за прекратяване регистрацията на МПС. Има въведана компютърна информационна система за отчитане и контрол на издадените удостоверения. При предаване (продажба) на компоненти от ИУМПС се попълва декларация за добросъвестно предаване.  Приетите ИУМПС са без НУБА. За съхранение на опасни отпадъци са обособени складове, които са с ограничен достъп и обозначени, осигурени са и съдове за съхраняване на отпадъци. Към момента няма налични количества опасни отпадъци.  
На обекта се води ежемесечна отчетност в заверени от РИОСВ – Монтана отчетни книги за отпадъците, заведени по реда на Наредба №1/2014 г. Годишните отчети за отпадъците за 2015 г. са изпратени в срок в ИАОС.
2. Компонент „Въздух”
Дейността на дружеството не подлежи на контрол по отношение изискванията на Закона за чистотата на атмосферния въздух за замърсяване на въздуха  с неорганизирани емисии в атмосферния въздух, флуорирани парникови газове и вещества, нарушаващи озоновия слой.

Заключение:
Операторът е изпълнил задължения, които има в съответствие с екологичното законодателство по фактор „Отпадъци”.
От извършената проверката няма дадени предписания.

Приоритети за последваща контролна дейност:

· Законосъобразно управление на отпадъците – контрол по изпълнение на задълженията на оператора, вменени му в ЗУО и условията в Разрешителното за дейности с отпадъци.

